- Hindi News
- National
- नकली घाव बना भीख मांगने वालों को छोड़ दिया पुलिस ने, कहा कानून व्यवस्था प्रभावित नहीं की
नकली घाव बना भीख मांगने वालों को छोड़ दिया पुलिस ने, कहा-कानून व्यवस्था प्रभावित नहीं की
खाटूमेले में एक हजार से ज्यादा भिखारी पहुंच चुके हैं। रींगस से खाटू तक 17 किमी इलाके में इनका जाल फैला है। मेले में शरीर पर नकली घाव बनाकर श्रद्धालुओं से पैसे वसूले जा रहे हैं। शनिवार को आधा दर्जन से ज्यादा फर्जीवाड़ा करने वाले भिखारी सामने आए। लेकिन पुलिस ने इन्हें नहीं पकड़ा। पुलिस का कहना है कि भिखारियों ने कानून व्यवस्था प्रभावित नहीं की। इसलिए इन्हें छोड़ दिया गया।
दरअसल शनिवार सुबह रींगस पुलिस शनिवार सुबह खाटूश्यामजी मेले की यातायात व्यवस्था को लेकर परसरामपुरिया धर्मशाला के पास गई। जाम देखकर पुलिस की नजर सड़क पर बैठे भिखारियों पर गई। शरीर पर गहरे घाव थे। हैड कांस्टेबल मालीराम लौच्छिब ने एंबुलेंस को बुलाकर भिखारियों को अस्पताल भेजा। इस दौरान पुलिस को देखकर आधा दर्जन से अधिक भिखारी मौके से भाग गए। शेषपेज|14
करीबदस बजे एंबुलेंस भिखारियों को लेकर आई। इसमें चार महिलाओं सहित आधा दर्जन बच्चे शामिल थे। रींगस सामुदायिक स्वास्थ्य केंद्र के डाॅ. शैलेंद्र सिंह देवल ने बताया कि महिला भिखारियों के शरीर पर बर्न केस फ्रेक्चर नजर आने पर उपचार की व्यवस्था शुरू की गई। इंजेक्शन देख भिखारी घबरा गए। भिखारियों ने कहा कि उनके शरीर पर कोई घाव नहीं है। वह नौटंकी कर रहे हैं। डॉक्टरों ने भिखारियों के प्लास्टर पट्टियां हटाई तो कोई फ्रेक्चर नहीं मिला। बर्न केस वाले भिखारियों की जांच की तो हाथ के ऊपर पट्टी लगी हुई मिली। जिस पर गीला आटा लगाकर लाल रंग लगाया हुआ था। फर्जी भिखारी सामने आने पर भी पुलिस ने कोई कार्रवाई नहीं की और उन्हें छोड़ दिया।
कलेक्टर बोले, भिखारियों के लिए कोई गाइडलाइन नहीं, पुलिस के जरिए भगाया जाएगा
कलेक्टर केबी गुप्ता का कहना है कि फर्जी भिखारियों के लिए कोई गाइडलाइन निर्धारित नहीं है। इस संबंध में पुलिस प्रशासन को व्यवस्था बनाए जाने के लिए कहा जाएगा। फर्जी भिखारियों को पुलिस के जरिए भगाया जाएगा।
भिखारी बोले, ड्रामा करने पर ही मिलते हैं रुपए
अस्पताल में फर्जी भिखारी उत्तर प्रदेश स्थित गोरखपुर निवासी निशा प|ी संजय, फूलमति प|ी हरि, गंगा देवी प|ी बूदन सिंह लाली देवी प|ी हरिसिंह आदि ने बताया कि नौटंकी करना उनके लिए जरूरी है। साधारण तरीके से कोई भी भीख नहीं देता है। इसलिए नकली घाव बनाते हैं। दिन में एक हजार रुपए तक कमाई करते हैं।
फर्जी भिखारी इन दो तरीकों से करते हैं श्रद्धालुओं को गुमराह
>शरीरपर जले के निशान दिखाने के लिए भिखारी पहले आटे को गीला करते है। उसमें लाल रंग मिलाते है। फिर शरीर के किसी भाग पर लगा लेते है। लोगों के सामने तड़पने की नौटंकी करते है।
>हाथ-पैरों को पूरी तरह एक्सीडेंट में गंवाने का नाटक करने वाले भिखारी प्लास्टर या पट्टियों का सहारा लेते हैं। हाथ या पैर में पूरी तरीके से प्लास्टर या पट्टी लपेट लेते है। उसके बाद दर्द का नाटक करते हैं।
पुलिस का तर्क : अब अपराध करते हुए पाए गए तो कड़ी कार्रवाई की जाएगी
मामलेमें बड़ा सवाल यह है कि फर्जीवाड़े का खुलासा होने के बावजूद पुलिस ने भिखारियों को छोड़ क्यों दिया। मामले में रींगस थानाधिकारी महेश कुमार का कहना है कि फर्जी भिखारियों ने तकनीकी अपराध किया था। लेकिन कानून व्यवस्था को प्रभावित नहीं किया। पुलिस उपचार के लिए भिखारियों को अस्पताल लेकर गई थी। अगर अपराध करते हुए पाए गए तो कार्रवाई की जाएगी।
सवाल: अपराध के बाद कैसे पकड़ेगी पुलिस, पहचान तो है ही नहीं इनकी
मेलेमें चार राज्यों से एक हजार से अधिक भिखारी आए हुए हैं। इनकी कोई पहचान नहीं है। अधिकांश तौर पर भिखारी जख्म का दर्द दिखाकर लोगों को गुमराह कर रहे है। इनमें से कोई अपराध कर फरार हो जाता है तो पुलिस उसे कैसे पकड़ेगी। थानाधिकारी महेश कुमार भी मानते हैं कि भिखारियों की कोई पहचान नहीं है। यह भी सही है कि अपराध के बाद फरार होने पर इनको पकड़ना मुश्किल है।
सीएचसी में भिखारियों के हाथ पर बनाए गए नकली घाव से आटा हटाते हुए।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva